အခန်ꩻ(၂၀)

လုဲႏသော့ႏသွော့ - " ခ အ"ယိုဖုံႏ(၂)ဖြုံႏ။
အခန်ꩻ(၂၀)၊ ဖတ်းလွူꩻခန်ꩻအမုဲ(၁)
၁။ ထွားကျပ်းကျမ်ꩻဂန်ႏ တဲမ်းထေထန်ႏ
၂။ ခေါးချမ်ꩻပအျပ်ႏ ဖို့ႏကျောမ်ꩻယပ်ႏ။

လုဲႏသော့ႏသွော့ = "ပ +ဗ"ယိုဖုံႏ(၂)ဖြုံႏ။
အခန်ꩻ(၂၁)၊ ဖတ်းလွူꩻခန်ꩻအမုဲ(၁)
၁။ ဖိုးတကြက်ႏယို ထာꩻပြင်ႏကို
၂။ တရွူꩻတရိင်ႏ သင်ႏကြိင်ႏကြိင်ႏ
၃။ တကြုက်းအူမေႏ ကြုင်ႏသေႏသေႏ
၄။ တနတ်းသင်ႏဒွုင် သေင်ႏဝႏကြွုင်
၅။ သဲ့ႏထွူကြေင်းသွူး ဆို့ႏနေင်းမွူး
၆။ ကြော့က်ႏထီမောင်းရောင်ꩻ စင်ကြောင်းပြောင်ꩻ
၇။ ခွန်ကြွော့က်းပြွောင်ႏကျွား မဲ့ကြွောင်ႏထွား
၈။ နို့က်ႏတွူပြို့က်ႏဗွူ ကနန်ꩻထွူ
၉။ ဖြားကြွို့က်းဖြော့ႏမွိုင် ယော့ႏတကြွိုင်
၁၀။ သောမဲန်ႏကြဲ့က်လို့ ကြဲင်ႏတာထို့။
အခန်ꩻ(၂၁)၊ ဖတ်းလွူꩻခန်ꩻအမုဲ(၂)
လမ်းတပြက်ႏပြင်ꩻ တျာႏဆေႏလင်ꩻ
သင်ႏကြိက်ႏပသီႏ ရုင်ႏရိင်ႏဒီႏ
မေႏကြုင်ႏစွဲးယုက်း ခူႏတကြုက်း
ဒေႏဝဲဉ်ထီ-ဗြုက်ႏ၊ တုက်ႏဝဲဉ်ထီ-ဗြွုင်
သဲ့ႏကြေင်းထွူခါ ဆို့ႏနေင်းအာ။
ကြော့က်ႏထီတောင်းတီ စင်ကြောင်းအီ
ပြွောင်ႏဖို့က်းဗွာလွား မဲ့ကြွောင်ႏထွား
"လိုင်းပြိုင်ႏ"ထျႏသွူ နီပြို့က်ႏဗွူ
ဖြားကြွို့က်းယော့ႏကြွိုင် ရေꩻချာမွိုင်
ပြဲင်ႏသောလိင်ႏကြဲ့က် တနႏဗဲ့က်။
တောင်ꩻခါꩻ - အတွဲꩻ (၈) အငဝ်းထန်ႏမဲန်ႏ "လိုင်းပြိုင်ႏ"၊ "လိုင်း-လိုး+င်၊ ပြိုင်ႏ=ပြိုႏ+င်၊ ပလိုႏ+င်၊ ဖို့က်း၊ ဖို့း+က်၊ ယိုနဝ်ꩻ (စူꩻတဝ်းမန်းလိတ်း)။
ကတဲမ်းကရီးခါ = "လုံး ပြုံႏ"၊ "ဖုတ်၊ ဖု+တ်"ယိုနဝ်ꩻ (စူꩻမန်းလိတ်း)၊ ကျွို့က်းရာꩻ၊ စဉ်ꩻစာꩻလွ၊ ယူႏယွယွ။

လုဲႏသော့ႏသွော့ = "ပ" တဖြုံႏငါ။
အခန်ꩻ(၂၂)၊ ဖတ်းလွူꩻခန်ꩻအမုဲ(၁)
၁။ ပါꩻခိုတဖြာꩻ လွေꩻပြဉ်းထာꩻ
၂။ မွူးပြဲဉ်လွူးဒဲဉ် တေားဟူအဲဉ်။

လုဲႏသော့ႏသွော့ - "ပ"တဖြုံႏငါ။
တောင်ꩻခါꩻ - အတွဲꩻ (၂)နဝ်ꩻ အငဝ်းအွဉ်ႏထန်ႏပီ အခန်ꩻ(၂၁)အတွဲꩻ(၂)
အတွဲꩻ(၃)နဝ်ꩻ အငဝ်းအွဉ်ႏထန်ႏပီ အခန်ꩻ(၂၁) အတွဲꩻ(၈)
အတွဲꩻ(၆)နဝ်ꩻ အငဝ်းထန်ႏ ဗိုန်ပီ အခန်ꩻ(၂၂) အတွဲꩻ(၂)
အတွဲꩻ(၂+၃)ယိုနီတွဲꩻနဝ်ꩻ အမျာꩻသွုံꩻ တဲမ်းထွုံꩻစခါသွူ။
အခန်ꩻ(၂၃)၊ ဖတ်းလွူꩻခန်ꩻအမုဲ(၁)
၁။ တကြတ်ႏဝႏပြန် ထာꩻဆော့ကြန်
၂။ တရွူꩻတရိန်ႏ သင်ႏကြိန်ႏကြိန်ႏ
၃။ နုတ်ႏတွူပြုတ်ႏဗွူ ကနန်ꩻထွူ
၄။ အွုန်တလီꩻတွင်ꩻ မျောႏကြွုတ်လင်ꩻ
၅။ ထိုမ်ႏဖဲ့စွော့တ်ႏစွော့တ်ႏ ဝါႏပြွော့တ်ႏပြွော့တ်ႏ
၆။ ဝွေꩻကြဲ့တ်းထာꩻဒါႏ ပြဲန်ချာဗာႏ။

လုဲႏသော့ႏသွော့ "ပ"တဖြုံႏလုမ်ꩻ။
အခန်ꩻ(၂၄)၊ ဖတ်းလွူꩻခန်ꩻအမုဲ(၁)
၁။ ဗို့ႏကြမ်ꩻပဉ်ကြပ်ႏ ထူႏထန်ႏယပ်ႏ
၂။ အိုႏပခေါကြိပ်ꩻ ဝွေꩻစူလိပ်ႏ
၃။ ဖူးမူႏတုမ်သီး စာကြုမ်ရွီး
၄။ ပြောမ်ဒုမ်ခင်ႏပြောမ် ဖူးမူႏဟောမ်
၅။ ထော့က်ခွေါန်းတဝဲန် လွေꩻအာကြဲမ်။

လုဲႏသော့ႏသွော့ - "ဖ"တဖြုံႏလုမ်ꩻ။
အခန်ꩻ(၂၅)၊ ဖတ်းလွူꩻခန်ꩻအမုဲ(၅)
၁။ သျုက်းသျက်းခြုက်းခြက်း ယွုက်းထိုꩻစက်း
၂၊ ရေႏလွေꩻတိက်ႏတိက်ႏ ဝေင်ꩻခြုက်ႏခြိက်ႏ
၃။ ပေါ့က်ႏဖြုင်းခြို့ꩻဗုက် ထွိုင်ႏဝႏခြုက်
၄။ စီꩻကန်ꩻခြေင်းမႏ တိုꩻတက်းလႏ
၅။ ခြော့က်ႏယော့ဗော့ႏနောင် ထွာထီခြောင်
၆။ မွူးတောင်ႏသူထွောင်း သဲင်သူခြွောင်း
၇။ စွိုင်ပနားနိုင်ꩻ စွီႏကာႏခြိုင်ꩻ
၈။ ထောင်တဖူꩻလွေꩻ ခြွိုင်ႏသန်ꩻရေꩻ
၉။ လိုꩻလွႏသော့က်းသဲ့က်း တဖြဲ့က်းယဲ့က်း။

လုဲႏသော့ႏသွော့ - "ဖ"တဖြုံႏငါ။
အခန်ꩻ(၂၆)၊ ဖတ်းလွူꩻခန်ꩻအမုဲ(၁)
၁။ မေႏသွာႏဖြေင်းရစ်ႏ သဲင်တခြစ်ႏ
၂။ နီဖါခြဲစ်ႏဗန် ထီဖြဲ့စ်ႏသန်။

လုဲႏသော့ႏသွော့- "ဖ"တဖြုံႏလုမ်ꩻ။
တောင်ꩻခါꩻ - အတွဲꩻ(၂)နဝ်ꩻ အငဝ်းအွဉ်ႏထန်ႏဗိုန်ပီ အခန်ꩻ(၂၅)အတွဲꩻ(၂)
အတွဲꩻ(၃)နဝ်ꩻ အငဝ်းအွဉ်ႏထန်ႏဗိုန်ပီ အခန်ꩻ(၂၅)အတွဲꩻ(၇)
အတွဲꩻ(၆)နဝ်ꩻ အငဝ်းထန်ႏဗိုန်ပီ အခန်ꩻ(၂၆)အတွဲꩻ(၂)
(၂+၃)ယိုနီတွဲꩻနဝ်ꩻ အမျာꩻသွုံꩻ တဲမ်းထွုံꩻစခါသွူ။
အခန်ꩻ(၂၇)၊ ဖတ်းလွူꩻခန်ꩻအမုဲ(၁)
၁။ လွႏသန်မွဖြန် ခြေားပဲ့က်းဆန်
၂။ ပသီႏသင်ႏခြိတ်ႏ ငင်ႏတိတ်ႏတိတ်ႏ
၃။ ခြုန်ႏပင်အော့ႏလျာႏ ထဲ့တဟျာႏ
၄။ နီစက်းမာꩻထွူ ခြွုတ်းအီဗွူ
၅။ ထာꩻဆူႏခြွော့တ်းနီ အွောန်ႏခြွောန်ႏထီ
၆။ နီဖါခြဲ့စ်ႏဗန် ထီဖြဲ့စ်ႏသန်။

လုဲႏသော့ႏသွော့- "ဖ"တဖြုံႏလုမ်ꩻ
အခန်ꩻ(၂၈)၊ ဖတ်းလွူꩻခန်ꩻအမုဲ(၁)
၁။ အွောန်ႏစီႏအွောန်ႏခြပ်း ပဉ်ထပ်းထပ်း
၂။ နင်ႏခြိပ်းဟန်ႏလွူး အေင်ခြိမ်ꩻမွူး
၃။ ယားမွုန်းဖြုမ်ဖူႏ ထီကတူႏ
၄။ ယို့ဘုရာꩻလောင်ꩻ စို့က်ႏဖြွုမ်းထောင်ꩻ
၅။ ဖြွောမ်းသွော့လို့ဝင်ꩻ ပအိုႏချင်ꩻ
၆။ ယမ်းသေင်ႏပင်ခြိုမ်ႏ ထို့လူးဆိုမ်ႏ
၇။ ထိုမ်းခင်ႏဖါႏခြဲ့ပ်း ခြဲမ်ထာꩻလဲ့ပ်း။

လုဲႏသော့ႏသွော့- "ခင စဆည တထဒန ပဖဗမ ယရလဝ သဟအ"ယိုဖုံႏ အဖြုံႏ(၂၀)နေား။
တောင်ꩻခါꩻ- အတွဲꩻ(၂)နဝ်ꩻ အငဝ်းထန်ႏဗိုန်ပီ အခန်ꩻ(၁၆) အတွဲꩻ(၆)
အတွဲꩻ(၄)နဝ်ꩻ အငဝ်းထန်ႏဗိုန်ပီ အခန်ꩻ(၁၇)အတွဲꩻ(၆)
ယို(၂)တွဲꩻနဝ်ꩻ တဲမ်းသွုံꩻကရီးခါနဝ်ꩻသွူ။
အခန်ꩻ(၂၉)၊ ဖတ်းလွူꩻခန်ꩻအမုဲ(၁)
၁။ နုတ်းသိမ်ႏအတွက်း ထွို့ႏသိမ်ႏကွက်း
၂။ ဝန်ႏတကွစ်ꩻအာ ထွဉ်ႏဝေါင်းပါ
၃။ ကွန်ႏခန်ထင်ႏငါႏ ချင်းစုဲႏဗာႏ
၄။ ကွပ်ပွိုးလိတ်းလုဲꩻ လိန်ႏမာႏဆုဲꩻ။
### အာႏကွိုꩻ

ကဏ္ဍ:လိတ်လုဲင်ꩻ